stanford-oval/wikipedia huggingface dataset:
Thom Yorke

| Thom Yorke |
| --- | --- |
 Thom Yorke konsertissa Brixtonissa vuonna 2006.
Henkilötiedot
Syntynyt: 7. lokakuuta 1968 (ikä 56) Wellingborough, Northamptonshire, Englanti
Ammatti:  muusikko, artisti, aktivisti
Muusikko
Taiteilijanimi:  Dr. Tchock Tchocky
Aktiivisena:  1991–
Tyylilajit:  vaihtoehtorock taiderock elektroninen musiikki
Soittimet:  laulu kitara piano koskettimet lyömäsoittimet basso
Yhtyeet:  Radiohead
Levy-yhtiöt:  Parlophone, Capitol Records, XL Records, TBD Records
 Nimikirjoitus
Aiheesta muualla
www.radiohead.com
  [ Muokkaa Wikidatassa ] [ ohje ]  
Thomas ("Thom") Edward Yorke (s. 7. lokakuuta 1968 Wellingborough, Northamptonshire, Englanti) on laulaja-lauluntekijä sekä kitaristi ja pianisti englantilaisessa Radiohead-yhtyeessä. Lisäksi hän on julkaissut The Eraser -sooloalbumin vuonna 2006.
Yorke soittaa lähinnä sähkö- ja akustista kitaraa, sekä pianoa, mutta on myös soittanut rumpuja ja bassoa (erityisesti Radioheadin albumien Kid A ja Amnesiac nauhoitusten yhteydessä). Tällä hetkellä Yorke asuu Oxfordissa lapsiensa Noahin (s. 2001) ja Agnesin (s. 2004) kanssa. Amnesiac on omistettu Noahille ja The Eraser Agnesille.
Varhaiset vuodet

Yorken vasen silmä on ollut syntymästä lähtien halvaantunut, minkä vuoksi hän joutui läpikäymään elämänsä ensimmäisen viiden vuoden aikana useita erilaisia leikkauksia ja operaatioita. Nämä operaatiot olivat kuitenkin Yorken mukaan hätiköiden tehtyjä, ja jättivät silmän lähes sokeaksi ja tunnukseksi lazy eyen ("laiska silmän"), jonka takia hänen toinen silmänsä on suurempi kuin toinen. Luokkatoverit kutsuivat häntä usein lempinimellä Salamander ("salamanteri"). Tämä poikkeavuus, sekä se että Yorket muuttivat koko Thomin lapsuuden ajan usein, vaikeuttivat huomattavasti ystävien saamista, ja Yorken mukaan hänen lapsuuttaan leimasikin lähinnä yksinäisyyden ja eristyneisyyden tunne.
Yorket asettuivat viimein asumaan Oxfordshireen ja Thom sai ensimmäisen kitaransa 7-vuotiaana. Tuolloin hänen suurimpana inspiroijanaan toimi Queenin Brian May, jonka esiintymistä hän oli katsellut TV:stä. Ensimmäinen hänen säveltämänsä kappale ”Mushroom Cloud” kuvaili ydinräjähdystä. Kymmenvuotiaana hän liittyi ensimmäiseen bändiinsä Adingdonin poikakoulussa. Tässä koulussa hän myös tapasi tulevat yhtyetoverinsa, Ed O'Brienin, Phil Selwayn ja Colin Greenwoodin sekä Colinin nuoremman veljen, Jonnyn.
Yhtyeen nimi oli On A Friday koska perjantai oli ainoa päivä jolloin sillä oli lupa harjoitella. Bändi osoitti hämmästyttävää pitkäkestoisuutta ja selviytymiskykyä vaikka sen jäsenet menivätkin eri yliopistoihin. Aikaa myöten On A Friday:sta kehittyi Radiohead. Aikaisessa vaiheessa Thom Yorke soitti kitaraa ja lauloi, sekä kehitti kappaleiden sävellys- ja sanoitustaitoaan. Vuonna 1987 Thom ja hänen silloinen tyttöystävänsä joutuivat auto-onnettomuuteen. Thom selvisi ilman suurempia vammoja, mutta hänen tyttöystävänsä sai onnettomuudesta pahoja vammoja niskaansa. Tämä aiheutti Thomille autofobian ja kaikuja tästä voidaan kuulla Radioheadin kappaleissa "Airbag", "Killer Cars", ja "Stupid Car".
Opiskellessaan Exeterin yliopistossa taidetta ja englannin kieltä, Yorke työskenteli DJ:nä opiskelijailloissa. Hän oli myös osa-aikaisena työntekijänä psykiatrisessa sairaalassa. Toisena vuotenaan hän todella löysi koulun Macintosh-tietokoneet ja innostui niistä. Samoihin aikoihin hän myös tapasi Stanley Donwoodin, taiteilijan joka on vuodesta 1994 ollut tärkeä osa Radioheadin albumien ja singlejen kansien ulkoasujen teossa. Thom Yorke on usein käyttänyt salanimiä ('The White Chocolate Farm', 'Tchock') työskennellessään erilaisissa projekteissa Donwoodin kanssa. Vuonna 2001 he voittivat Grammyn parhaasta albumin ulkoasusta.
On A Friday yhdistyi uudelleen 1991 kun sen kaikki jäsenet olivat viimeistelleet loppututkintonsa. He saivat levytyssopimuksen Parlophone-levy-yhtiölle ja vaihtoivat nimensä Radioheadiksi.
Diskografia > Sooloalbumit

The Eraser (2006)
Tomorrow’s Modern Boxes (2014)
Suspiria (2018)
Anima (2019)
The Eraser Rmxs (2008)
Diskografia > Sooloalbumit > EP:t

Spitting Feathers (2006)
Aiheesta muualla

Kuvia tai muita tiedostoja aiheesta Thom Yorke Wikimedia Commonsissa
The Eraser: Virallinen kotisivu Yorken sooloalbumille (englanniksi)
Radiohead
| --- | --- |
Studioalbumit:   Pablo Honey  The Bends  OK Computer  Kid A  Amnesiac  Hail to the Thief  In Rainbows  The King of Limbs  A Moon Shaped Pool 
EP:t:   Manic Hedgehog (On a Friday)  Drill  Itch  My Iron Lung  No Surprises/Running from Demons  Airbag/How Am I Driving?  I Might Be Wrong  COM LAG (2plus2isfive) 
Kokoelmat:   Radiohead  Radiohead: The Best of 
Singlet:   "Creep"  "Anyone Can Play Guitar"  "Pop Is Dead"  "Stop Whispering"  "My Iron Lung"  "High and Dry"/"Planet Telex"  "Fake Plastic Trees"  "Just"  "Street Spirit (Fade Out)"  "Paranoid Android"  "Karma Police"  "No Surprises"  "Pyramid Song"  "Knives Out"  "There There"  "Go to Sleep"  "2 + 2 = 5"  "Jigsaw Falling into Place"  "Nude"  "House of Cards"/"Bodysnatchers"  "Reckoner"  "Harry Patch (In Memory Of)"  "These Are My Twisted Words"  "Supercollider / The Butcher"  "The Daily Mail / Staircase" 
Videotallenteet:   Live at the Astoria  7 Television Commercials  Meeting People Is Easy  The Most Gigantic Lying Mouth of All Time  In Rainbows – From the Basement 
Muut artikkelit:   Diskografia  Kappaleet  B-puolet ja muut harvinaisuudet  Nigel Godrich  Stanley Donwood  The Eraser  Jonny Greenwood Is the Controller
Tuntokarva

Kissalla on tuntokarvoja naamassaan ja eri puolilla kehoa
Tuntokarvat ovat monilla nisäkkäillä kuonossa, muualla naamassa tai muualla kehossa olevia karvoja, joilla eläin saa tietoa ympäristöstään. Naaman tuntokarvoja eli naamakarvoja tai viiksiä kutsutaan biologiassa sierainkarvoiksi (vibrissa).
Tuntokarvat ovat yleensä melko jäykkiä orvaskeden sarveismuodostumia. Niiden juurta ympäröivän karvatupen yhteydessä on hermosoluja, jotka reagoivat vähäiseenkin liikkeeseen. Kun karvaa kosketetaan, hermosolut välittävät siitä tiedon keskushermostoon.
Tuntokarvojensa avulla eläin voi esimerkiksi määrittää pintojen ominaisuuksia, hahmottaa tilaa ja liikkua vedessä. Joskus tuntokarva korvaa eläimen näköaistin puutteita. Hämärässä ja pimeässä liikkuvat lajit aistivat tuntokarvoillaan kuljettavan reitin, sen ulottuvuudet ja mahdolliset esteet. Vedessä elävät nisäkkäät kuten hylkeet käyttävät viiksiään myös kalaparvien paikantamisessa. Kissat käyttävät naamakarvojaan ilmeisesti ainakin mittaamaan kulkuaukkojen kokoja. Ne pystyvät viiksillään myös aistimaan saaliseläimen liikkeestä lähtevät ilmavirtaukset. Viikset toimivat myös osana kissan elekieltä.
Aiheesta muualla

Kuvia tai muita tiedostoja aiheesta Tuntokarva Wikimedia Commonsissa
Troil

Troil [tru:il], alkujaan Troilius, on alkujaan ruotsalainen sukunimi. Arkkipiispa Samuel Troiliuksen lapset aateloitiin nimellä von Troil.
Nimen kantajia

Birger Gustaf Samuel von Troil (1868–1926), suomalainen kuvernööri ja pankinjohtaja
Eric von Troil (1865–1937), kihlakunnantuomari, laamanni, vapaaherra ja RKP:n kansanedustaja
Gösta von Troil (1837–1909), Suomen Pankin pääjohtaja, kuvernööri ja senaattori
Hjalmar Fridolf Samuel von Troil (1861–1914), suomalainen vapaaherra, tilanomistaja ja valtiopäivämies
Knut von Troil (1760–1825), suomalainen upseeri, Anjalan liiton jäsen
Knut Uno Axel Samuel von Troil (1831–1905), suomalainen upseeri ja valtiopäivämies
Matilda von Troil (1869–1930), Helsingin Suomalaisen yhteiskoulun johtaja, Kansallisteatterin apulaisjohtaja
Samuel Werner von Troil vanhempi (1798–1865), suomalainen upseeri ja kuvernööri
Samuel Werner von Troil (nuorempi) (1833–1900), suomalainen senaattori ja maamarsalkka
Uno von Troil (1746–1803), Uppsalan arkkipiispa
Walter Werner Axel von Troil (1863–1934), suomalainen virka- ja valtiopäivämies.
Muita

Von Troilin senaatti, Suomen senaatti vuosina 1885–1891
Talli

Tallirakennus ulkoapäin.
Sisäkuvaa pihattotallista.
Talli on hevosten pitoon tarkoitettu rakennus. Hevosten lisäksi nykyaikaisessa tallissa saatetaan pitää muitakin kotieläimiä, esimerkiksi vuohia, lampaita tai kaneja. Hyvin tavallista on pitää yhtä tai useampaa kissaa torjumassa hiiriä ja rottia, jotka tulevat talliin hyvien olosuhteiden, kuten ruuan ja pesäkolojen, perässä.
Suomalainen talli on perinteisesti sisätalli, jossa karsinat tai pilttuut sijaitsevat kokonaan sisätiloissa käytävien varrella. Ulkotallissa karsinoihin pääsee suoraan ulkoa ja/tai hevosilla on ovestaan näkymä ulos tallinpihalle. Hevoset viihtyvät ulkotallissa yleensä sisätallia paremmin, eikä Suomen ilmasto sinänsä ole mikään este tällaiselle tallille. Talli voi olla myös pihattotyyppinen, jolloin yksittäisillä hevosilla ei ole omia karsinoita vaan hevoset saavat vapaasti liikkua piha-alueen ja sisätilojen välillä. Tällaisessa hevospihatossa hevosten käyttämät sisätilat ovat laajat ja avoimet, ja ne pehmustetaan karsinoiden tapaan esimerkiksi sahanpurulla, turpeella tai hiekalla. Uusien tallirakennusten lisäksi Suomessa on myös paljon vanhoihin navettoihin remontoituja talleja, jotka usein ovat matalakattoisia ja ahtaita.
Tallin rakentamisessa tulee ottaa huomioon Maa- ja metsätalousministeriön antamat hevosten pidolle asetetut eläinsuojeluvaatimukset, joissa määritellään muun muassa karsinoiden vähimmäiskoko, talli-ilman laatuvaatimukset sekä tallin ovien ja käytävien leveydet. Hevosen kannalta tärkeimpiä tallin ominaisuuksia ovat hyvä ilmanvaihto, riittävä tila (varsinkin karsinoiden koko) ja mahdollisuus kontakteihin muiden hevosten kanssa (vähintään näköyhteys). Kovinkaan lämmintä tallissa ei hevosten hyvinvoinnin kannalta tarvitse olla.
Tallin osat

Talleissa on monenlaisia erillisiä tiloja:
Karsina tai pilttuu: Kunkin hevosen asuinpaikka. Karsina on suljettu tila, jossa hevonen saa olla vapaana, kun taas pilttuu on yhdeltä sivulta avoin ja hevonen on kytkettynä riimusta. Nykyisin suositellaan karsinoita.
Satulahuone tai valjashuone: hevosten varusteiden, kuten satuloiden, suitsien ja valjaiden, säilytyspaikka.
Rehuvarasto: hevosten rehujen, kuten kauran ja erilaisten lisärehujen, säilytyspaikka.
Vesikarsina: Hevosten pesu- ja hoitopaikka. Vesikarsinan lattiana saattaa olla matala allas, jolloin hevosen kavioita ja ehkä jalkojakin voi hoitaa upottamalla ne veteen.
Heinävintti tai -varasto: heinän säilytyspaikka.
Kengityspaikka: Erityisesti hevosen kengittämiseen ja kavionhoitoon tarkoitettu tila, joka yleensä sopii muunkinlaiseen hevosenhoitoon. Sijaitsee Suomessa tavallisesti normaalilla tallin käytävällä.
Loimien kuivatus- ja pesuhuone (loimihuone): Tila, jossa hevosten loimet kuivatetaan ja voidaan mahdollisesti myös pestä ja säilyttää. Loimihuoneessa on tavallisesti pesuallas, jossa voi myös pestä esimerkiksi hevosten jalkasuojat. Loimet vaativat jo kokonsa vuoksi erityisen pesukoneen sekä runsaasti tilaa kunnollista kuivatusta varten.
Sosiaalitilat: esimerkiksi keittiö, tallitupa, wc.
Tallin osat > Tallin yhteydessä tai läheisyydessä yleensä sijaitsevia rakennuksia ja alueita

Ratsastuskenttä: Ratsastukseen tarkoitettu hiekkapohjainen, yleensä aidattu alue. Tavallisesti suorakaiteen tai neliön muotoinen.
Maneesi: Ratsastukseen tarkoitettu halli, jota käytetään ulkokentän sijaan erityisesti kylminä vuodenaikoina sekä sateella. Maneesi voi olla lämmittämätön (niin sanottu kylmämaneesi) tai lämmitetty. Suomenkin oloissa maneesit ovat yleensä lämmittämättömiä, sillä paksussa talvikarvassa olevat hevoset hikoilevat lämmitetyssä maneesissa rajusti.
Lantala: hevosten lannan varastointipaikka.
Kuivikevarasto: hevosen karsinan kuivikkeiden (sahanpurut, turve) varastointipaikka.
Valjastuskatos: ravihevosten valjastuspaikka.
Tarha: Melko pieni aidattu alue hevosen itsenäistä ulkoilua varten. Tarhassa ei välttämättä kasva ruohoa. Aita voi olla puusta tai metallista valmistettu, usein käytetään sähkölankaa.
Laidun: suuri aidattu alue, jolta hevonen laiduntamiskauden aikana saa suuren osan ravinnostaan ruohona.
Erilaisia talleja

Ratsastuskoulu: järjestää opetusta monentasoisille ratsastajille ratsastuksessa ja hevosenhoidossa.
Ravitalli: valmentaa ja mahdollisesti kasvattaa ravureita.
Yksityistalli: joko yksityisten ihmisten hevosille karsinoita ja erilaisia tiloja vuokraava (ja mahdollisesti hoitoakin järjestävä) talli tai ”kotitalli”, jossa tallin omistaja pitää vain omia yksityiskäytössä olevia hevosiaan.
Kilpatalli: yksityistalli, jossa keskitytään valmentautumaan ratsastuskilpailuihin.
Varsapihatto: pihattotalli, jossa emästään vieroitetut varsat oppivat hevosenelämää laumassa.
Myyntitalli: ostaa, myy ja maahantuo hevosia.
Siitostalli/siittola/oriasema: Pääasiassa siitoskäyttöön tarkoitettujen oriiden talli, joka saattaa myös pitää tammoja ja kasvattaa varsoja. Etenkin oriasemat hoitavat myös siitostoimintaa (astutuksia ja sperman keruuta).
Monet tallit yhdistävät eri toimintoja, ja esimerkiksi ratsastuskoulun ja yksityistallin yhdistelmä on hyvin yleinen.
Hevostalli ennen

Hevonen oli tärkeä kotieläin ennen aikaan, kun ei ollut vielä traktoria ja muita koneita. Hevonen pysyi pientiloilla tärkeänä voimanlähteenä jopa 1960–1970-luvulle saakka. Hevosesta pidettiin hyvää huolta. Viimeisinä aikoina hevosella oli oma tila eli hevostalli, yleensä navettarakennuksen yhteydessä. Aikaisemmin hevostalli oli yleensä erillinen kaksikerroksinen rakennus, jonka yläkerrassa eli tallin parvella pidettiin heiniä. Karjalassa ei vanhimpina aikoina hevosille ollut tallia, vaan niitä pidettiin usein navetan (läävän) katoksessa (l. kujassa l. tanhuassa). Tallissa oli oma ovi ja pieni ikkuna.
Hevonen oli tallissa parressa eli pilttuussa päitsillä (suitsilla, päihtimillä) eli riimulla kiinnitettynä. Vanhimpaan aikaan tallissa oli maalattia, mutta betonipohjan yleistyttyä betonin päälle rakennettiin yleensä puulattia, jonka päällä hevonen seisoi ja makasi. Paljas betoni olisi murentunut hevosen suuren painon ja rautakenkien alla. Puulattialle levitettiin oljet tai pahnaa kuivikkeiksi. Hevosen edessä oli seimi, johon laitettiin rehut eli heinät ja ”appeet”, joissa oli viljaa ja muuta lisuketta. Hevostallissa oli varsalle karsina.
Jos talossa oli useampia hevosia, tarvittiin isompi talli, jossa oli jokaiselle hevoselle oma pilttuunsa, nyttemmin karsinansa. Jos hevosella ei ollut varsaa, se joutui olemaan yksin tallissa, ja ihmisen tullessa talliin se hirnahteli tuttavallisesti, koska hevonen pitää ihmisistä. Tallissa ei ollut lämmitystä, vaan se lämpeni hevosen lämmöstä. Kun hevonen tuotiin kovan työpäivän jälkeen talvella märkänä talliin, isäntä kuivasi sitä ja harjasi. Illalla viime töikseen isäntä kävi yleensä ”illastamassa” hevosen eli loi lannan lisäsi kuivikkeet, laittoi heiniä eteen ja juotti hevosen. Mahdollisesti oli napannut leivänpalankin huoneesta ja antoi sen lähtiessään tallista hevoselle. Märät länget yleensä kuivattiin pirtissä.
Kirkkojen luona Suomessa ja Ruotsissa oli ennen joillakin paikkakunnilla kirkossakävijöille omat kirkkotallinsa kullekin talolle. Siellä missä näitä on säilynyt, ne ovat arvokkaita rakennusperinteen muistomerkkejä.
Aiheesta muualla

Kuvia tai muita tiedostoja aiheesta Talli Wikimedia Commonsissa
Karsinatalli, jossa jokaisella karsinalla on oma uloskäynti.
Keisarin talli Paltaniemen kuvakirkon vieressä.
Thomas Butler

| Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Mitalit> Maa:   Yhdistynyt kuningaskunta.Miesten köydenveto. Olympialaiset  | Maa:   Yhdistynyt kuningaskunta> Miesten köydenveto. |
| --- | --- | --- | --- |
|  Hopeaa | Lontoo 1908 | joukkuekilpailu |  |
Thomas Butler (8. joulukuuta 1871 Waterford, Irlanti – 20. elokuuta 1928 Northwich, Cheshire, Yhdistynyt kuningaskunta) oli brittiläinen köydenvetäjä ja olympiamitalisti. Hän kilpaili vuoden 1908 kesäolympialaisissa Lontoossa ja kuului siellä lajissa hopeaa saaneeseen Liverpool Police Team -joukkueeseen.
Texasin seitsikko

Texasin seitsikko oli joukko tuomittuja rikollisia, jotka pakenivat John Connally -vankilasta Yhdysvalloissa lähellä Kenedyn kaupunkia, Texasissa. 
Ryhmä koostui seuraavista henkilöistä:
Joseph C. Garcia (teloitettu 4.12.2018)
Randy Ethan Halprin
Larry James Harper (teki itsemurhan)
Donald Keith Newbury (teloitettu 4.2.2015)
Patrick Henry Murphy, Jr.
George Rivas (ryhmän johtaja, teloitettu 29.2.2012)
Michael Anthony Rodriguez (teloitettu 14.8.2008)
Tapahtumaketju alkoi 13. joulukuuta vuonna 2000, kun vangit toteuttivat monimutkaisen suunnitelman vankilapaosta. Siihen kuului ihmisten kaappausta, valeasuihin pukeutumista, harhautuksia puhelinsoitoilla ja lopuksi pakeneminen vankilan portista valkoisella vankila-autolla. Joukkio teki muutamia ryöstöjä, joista yhdessä tapettiin paikalle tullut seriffi.
Ryhmä jäi kiinni yleisövihjeiden perusteella tammikuussa 2001. Larry Harper teki kiinnioton yhteydessä itsemurhan, muut vangittiin ja tuomittiin kuolemaan. Michael Rodriguez teloitettiin elokuussa 2008, Rivas helmikuussa 2012, Newbury helmikuussa 2015 ja Garcia joulukuussa 2018, muut odottavat tuomioittensa käytäntöönpanoa.
Aiheesta muualla

‘Texas 7’ prison fugitive Donald Newbury executed in Texas The Guardian.  5.2.2015. Viitattu 18.8.2018.
Sinmaz, Emine: George Rivas ringleader of Texas 7 executed by lethal injection Daily Mail Online.  1.3.2012. Viitattu 18.8.2018.
Exclusive Interview With One of Texas 7 ABC News.  6.1.2006. Viitattu 18.8.2018.
“Texas 7” Gang Member Gets August Execution Date CBS Dallas / Fort Worth.  28.3.2018. Viitattu 18.8.2018.
The Essential Ozzy Osbourne

| The Essential Ozzy Osbourne Ozzy Osbourne |
| --- | --- | --- |

Kokoelmalevyn tiedot
 Äänitetty : 1980–2001
 Julkaistu: 11. helmikuuta 2003
 Tyylilaji: heavy metal
 Kesto: 150.00
 Levy-yhtiö: Epic Records
Listasijoitukset
  9.
Ozzy Osbournen muut julkaisut
| Live at Budokan 2002 | The Essential Ozzy Osbourne 2003 | Prince of Darkness 2005 |
The Essential on talvella 2003 julkaistu Ozzy Osbournen tuplakokoelmalevy. Järjestyksessään kokoelmalevy on Osbournen kolmas. Se kuuluu Sony BMG:n The Essential -sarjaan.
Kappaleet

CD 1:
Crazy Train – 4.52
Mr. Crowley – 5.03
I Don't Know (Live With Randy Rhoads) – 5.42
Suicide Solution – 4.18
Goodbye to Romance – 5.36
Over the Mountain – 4.31
Flying High Again – 4.44
Diary of a Madman – 6.16
Paranoid (Live With Randy Rhoads) – 3.01
Bark at the Moon – 4.16
You're No Different – 5.02
Rock 'N' Roll Rebel – 5.26
Crazy Babies – 4.14
Miracle Man – 3.45
Fire In The Sky – 6.24
Breakin' All The Rules – 5.14
CD 2:
Mama, I'm Coming Home – 4.14
Desire – 5.46
No More Tears – 7.23
Time After Time – 4.20
Road to Nowhere – 5.10
I Don't Want To Change The World (Live) – 4.06
Perry Mason – 5.53
I Just Want You – 4.55
Thunder Underground – 6.30
See You on the Other Side – 6.10
Gets Me Through – 5.04
Dreamer – 4.45
No Easy Way Out – 5.06
Muusikot

Ozzy Osbourne: Laulu (CD 1–2)
Randy Rhoads: Kitarat (CD 1: 1–9)
Jake E. Lee: Kitarat (CD 1: 10–13)
Zakk Wylde: Kitarat (CD 1: 14–16 ja CD 2)
Bob Daisley: Basso (CD 1: 1–2, 3–8, 10–16 ja CD 2: 1)
Rudy Sarzo: Basso (CD 1: 3 ja 9)
Mike Inez: Basso (CD 2: 2–7)
Geezer Butler: Basso (CD 2: 8–11)
Robert Trujillo: Basso (CD 2: 12–14)
Lee Kerslake: Rummut (CD 1: 1–2, 4–8)
Tommy Aldridge: Rummut (CD 1: 3, 9–13)
Randy Castillo: Rummut (CD 1: 14–16 ja CD 2: 1–7)
Deen Castronovo: Rummut (CD 2: 8–11)
Mike Bordin: Rummut (CD 2: 12–14)
Don Airey: Koskettimet (CD 1: 1–13) (Ei kuitenkaan kaikissa mainituissa kappaleissa)
John Sinclear: Koskettimet (CD 1: 14–16 ja CD 2: 1–6)
Kevin Jones: Koskettimet (CD 2: 7)
Rick Wakeman: Koskettimet (CD 2: 8–11)
Michael Beinhorn: Koskettimet (CD 2: 8–11)
Tim Palmer: Koskettimet (CD 2: 12–14)
Aiheesta muualla

The Essential Ozzy Osbourne Discogsissa. (englanniksi)
Albumi The Essential Ozzy Osbourne Encyclopaedia Metallum -sivustolla (englanniksi)
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Tony Chapron

| Tony Chapron |
| --- | --- |

Henkilötiedot
Koko nimi:  Tony Chapron
Syntynyt: 23. huhtikuuta 1972 (ikä 52) Flers, Ranska
Jalkapallotuomari
Pituus:  178 senttimetriä
| Urheilijan ura> Tuomariura |
| --- | --- | --- | --- |
| Kaudet | Sarja | Ott    | Ott    |
| 2004– 2007– | Ligue 1 FIFA |  |  |

Tony Chapron (s. 23. huhtikuuta 1972 Flers, Ranska) on ranskalainen jalkapalloerotuomari. Hänestä tuli kansainvälinen erotuomari vuonna 2007.
Aiheesta muualla

Tony Chapronin esittely World Referee -sivustolla (Arkistoitu – Internet Archive) (englanniksi)
The Elf and the Hawk

| The Elf And The Hawk Hawkwind |
| --- | --- | --- |

Julkaisun tiedot
 Äänitetty : 1972–1987
 Julkaistu: tammikuu 1999
 Tyylilaji: progressiivinen rock space rock
 Levy-yhtiö: Blackwidow
Hawkwindin live/arkistomateriaali muut julkaisut
| California Brainstorm 1992 | The Elf And The Hawk 1999 | Golden Void 1999 |
The Elf And The Hawk on Hawkwindin albumi joka yhdistää Hawkwind-basisti Alan Daveyn Elf-ep:n (1987) ja Hawkwindin fanikerhon johtajan Brian Tawnin kokoaman Hawkfan 12-ep:n (1986). Mukana on myös Hawkwindiin liittyviä ns. "sukulaisyhtyeitä".
Kappaleet

Countdown  (Hawkwind 1972)
Ejection (Hawkwind 1982)
The Human Race (Dark Empire)
Synprovisation (Syndrone)
Ghost Dance (Hawkwind 1984)
The Tale of the Entropy Tango (Michael Moorcock's Deep Fix and Brian Tawn)
Aimless Flight (Underground Zero)
Burn Me Up (Dave Brock)
Solar Gig (Alan Davey)
Cosmic Dawn (Alan Davey)
Chinese Whispers (Alan Davey)
Ode To A Bass Assassin (Alan Davey)
The Switch (Don't Touch...) (Alan Davey)
Fractal Hunter (Alan Davey)
Space Rock (Alan Davey)
Spirit Of The Age (PXR1) (bonuskappale vinyyliversiossa)
Nasca Lines (PXR1) (bonuskappale vinyyliversiossa)
Sonic Bird (PXR1) (bonuskappale vinyyliversiossa)
Thomas Brown

Thomas Brown voi tarkoittaa seuraavia henkilöitä:
Thomas Brown (1854–1936), englantilainen kriketinpelaaja
Thomas Brown (1848–1919), englantilainen kriketinpelaaja
Thomas Brown (1863–1930), englantilainen kriketinpelaaja
Thomas Brown, englantilainen jalkapalloilija
Thomas C. Brown (1870–1952), yhdysvaltalainen poliitikko
Thomas H. Brown (1839–1908), poliitikko
Thomas Brown (1778–1820), skotlantilainen filosofi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Thomas Brown”, voi hakea sivunnimihaulla, laajalla sivunnimihaulla tai tekstihaulla.
Touch my Fire

|  Touch my Fire> Kappaleen tiedot |
| --- | --- |
Esittäjä(t):  Javine
Tyylilaji:  pop
Säveltäjä(t):  John Themis
Sanoittaja(t):  Javine Hylton
Euroviisutiedot
Vuosi:  2005
Maa:  Iso-Britannia
Kieli:  englanti
Sijoitus:  22.
Pisteet:  18
Sanat:  sanoitus
Touch my Fire on Javinen esittämä kappale, jolla hän edusti Isoa-Britanniaa vuoden 2005 Eurovision laulukilpailussa Ukrainan Kiovassa.
Koska Iso-Britannia kuuluu kilpailun suuriin rahoittajamaihin, pääsi kappale suoraan finaaliin. Finaalissa kappale sijoittui 24 maan joukosta sijalle 22. 18 pisteellä.